મુંબઈઃ હંમેશાં લોકો સ્ત્રી-પુરુષના ભેદ અંગેની વાતો કરતા જોવા મળે છે. ફિલ્મોની વાત કરીએ તો અભિનેતા અને અભિનેત્રીઓ વચ્ચેની અસમાનતાને લઈ વાતો થતી રહે છે. એ પછી હોલિવૂડ હોય કે બોલિવૂડ.. આનું જીવતું-જાગતું ઉદાહરણ છે-હોલિવૂડ ફિલ્મ ‘લા લા લેન્ડ’ની અભિનેત્રી એમા સ્ટોન કે જે ફિલ્મના ફોર્બ્સની યાદીમાં સૌથી વધુ પૈસા કમાનારી હીરોઇન બની છે. આ સાથે સચ્ચાઈ એ પણ છે કે પુરુષ અને મહિલાઓની ફોર્બ્સની સંયુક્ત યાદીમાં એમા સ્ટોન ૧૫મા સ્થાને આવે છે. આવું ફક્ત ફિલ્મ ઇન્ડસ્ટ્રીમાં જ નથી. મહિલાઓને પુરુષોના સમાન નથી માનવામાં આવતી એવું એક અન્ય ફિલ્ડ પણ છે, જે અંગે જાણીને તમે ચોંકી જશો.